Tanácsaink, termékeink nem egy esetben segítettek - BABAPROJECT - MINDEN, AMI BABA
Tanácsaink, termékeink nem egy esetben segítettek	Kedves Vera!
Előkerestem legutóbbi levelezésünket, ami bizony régen, szeptemberben történt. Szeretném most így utólag is megköszönni segítőkészségedet!
Múlt héten született meg a kisbabám és ezt többek között a Women's Creamnek köszönhetem, mely átsegített az első 14-16 héten, azok után, hogy az egy évvel korábbi terhességem az 5-6. héten már nem maradt meg. Összesen 2 évig voltunk sikertelen babavárók. Ha jól emlékszem, a krém használat elkezdését követő harmadik ciklusban fogant meg a kisfiunk, aki most itt szuszog a karomban 1 hetesen. További jó munkát Neked és hasonló sikereket kívánok a többi vásárlódnak is!
N.Dóri
Köszönjük Dóri és sok boldogságot kívánunk a Családnak !
Kedves Babát tervező párok!
Szeretném megosztani Veletek pozitív tapasztalataimat a babaproject.hu oldalon található termékekkel kapcsolatosan. A mi kis babaprojektünk 2013. augusztusában kezdődött. Az első pár hónapban az ösztöneimre próbáltam hagyatkozni az időzítés terén, próbáltam figyelni a testem rezzenéseit, majd letöltöttem egy telefonos alkalmazást, amiben figyelemmel kísérhettem a ciklusaimat, és vettünk ovulációs tesztet, hogy az időzítés ne legyen probléma. Természetesen egyre jobban elkeserített a menstruáció, és próbáltam utánaolvasni, milyen természetes szerekkel lehet elősegíteni a baba érkezését, mivel segíthetjük a megtermékenyülést. Így találtam rá a babaproject.hu oldalra is, ahol már az elején nagyon sok információhoz jutottam a témát illetően, és egyből gyanakodtam, hogy lehet, hogy ösztrogéndominanciám van, a felsorolt tünetek alapján. Felhívtam Verát, és megbeszéltünk egy telefonos konzultációt, ami során nagyon sok hasznos dolgot tudtam meg, és megbeszéltük, hogy mivel érdemes elindulni:
- mivel nem volt szabályos a menstruációs ciklusom, így elkezdtem szedni barátcserje kapszulát,
- a szeretkezések során használtuk a termékenységet stimuláló gélt, - a ProCreation ovulációt serkentő kapszulát ovoláció előtt, és
- a Women's Cream-et ovuláció után.
Január elején kezdtük el bevetni ezeket az eszközöket, és februárban megtörtént a csoda, márciusban már nem jött meg a menstruációm. 14. hétig kentem magam napi 2x-er a Women's Cream-mel, most járunk a 15. héten, eddig minden rendben zajlott, így ezúton is szeretném meghálálni Vera támogatását, és biztatni minden kisbabát tervező párt, hogy ne csüggedjenek, és vegyék igénybe a babaproject.hu segítségét.
Mindenkinek sikeres babaprojectet kívánok :)!
“Kedves Vera!
Ezuton szeretnem kifejezni halamat es minden elismeresemet a munkad, turelmed es emberiesseged irant.
A mi tortenetunk 2010 -ben kezdodott, mikor elhataroztuk, hogy csaladot szeretnenk alapitani. Par honap sikertelen probalkozas utan 2011 elejen 3 honapos ovulacios teszt hasznalat utan teherbe estem. A tesztek segitsegevel kiderult, hogy a peteeresem a 17-19 ciklusnapon szokott lenni, mig a lutealis fazisom csak 10-11 nap volt. Sajnos ez a baba elment aprilisban a 7. terhessegi heten.
Mikor lelkileg sikerult egy kicsit megerosodnom, utana neztem a problemamnak, mivel a nogyogyasz a vetelesre csak annyit mondott, hogy ilyen elofordul, ha legkozelebb ujra varandos leszek, a pozitiv teszt utan keressem fel, es fel fog irni Utrogestant.
Az interneten talaltam ra az oldaladra, es a Women’s Creamre. Ugy gondoltam, egy probat meger, sok pozitiv hozzaszolast is olvastam rola a forumokon. 2011 oszen talalkoztunk szemelyesen. Tobb mint egy orat beszelgettunk, szuper tanacsokat kaptam Toled, es rengeteg sok biztatast. Remenyt adtal, ami ebben a helyzetben nagyon sokat segitett. Elkezdtem kenni a kremet, a megbeszeltek szerint, az ovulacio utan napi ketszer. A lutelalis fazisom a masodik honaptol 12 napos lett, ami mar eleg ahhoz, hogy megmaradjon a baba. Sajnos azonban a teherbe nem estem. Decemberre mar feladtam lelkileg. Ugy gondoltam, hogy majd en is olyan no leszek, aki rettentoen vagyik sajat gyermekre, de csak a maseit dajkalhatja. Nem foglalkoztam tobbet a dologgal, ujra sirni tudtam, eloszor az aprilisi vetelesem utan. Elfogadtam, hogy az elet gyerek nelkul is lehet szep. Bevallom, decemberben sem a kremet nem kentem, sem a terhesvitamint nem szedtem. Es lass csodat!!! 2012. januar 13-an (penteken) pozitiv lett a tesztem, mert csak nem akart megjonni a menstruaciom. Meg aznap delutan felhivtalak. Sugarzott a hangodbol, hogy egyutt orulsz velem, es ez hihetetlenul jol esett. Megbeszeltuk, hogy a biztonsag kedveert napi otszor fogom kenni a kremet. Kentem is szorgalmasan. Ma mar felidon tul jarunk, idokozben kiderult, hogy a kislanyunkkal. A 14. hetig kentem napi otszor a kremet, aztan 2 hetig napi negyszer, majd egy-egy hetig napi haromszor, ketszer es vegul egyszer. Mindezido alatt egyszer sem vereztem (pedig rettenetesen feltem tole). Biztos vagyok benne, hogy a Women’s Creamnek koszonhetoen.
Az 6. es a 12. het kozott iszonyu hanyinger, emelyges es gyomoreges gyotort. Es meg ebben a helyzetben is szamithattam Rad, hiszen ketszer is elhoztad hozzam az utanpotlast a krembol.
Megegyszer tiszta szivbol szeretnem megkoszonni az aldozatos munkadat, azt az empatiat, amivel a mai vilagban ritkan talalkozik az ember.
Mindenkinek csak ajanlani tudom, hogy probalja ki ezt a termeket.
Draga Vera, tovabbi sok sikert kivanok a munkadhoz.
Conceive Plus siker :)
Novemberben kezdtük el használni a Conceive Plus termékenységet stimuláló gélt minden egyes együttlétnél. A hőmérőzéssel kiegészítve - amit igen jó módszernek találok - igyekeztünk a fogékonynak vélt időszakban kétnaponta együtt lenni természetesen minden egyes alkalom után a "kispárnás" trükköt is bevetettük a katonák minél nagyobb számú ’feljutása’ érdekében. Már az első hónap meghozta a sikert, a ’nemvárt’ napján már a 10-es terhességi teszt (szintén innen rendeltem) egyértelműen két csíkot mutatott. Nem is gondoltam volna, hogy ekkora segítség ez a síkosító. Előtte is használtunk síkosítót (egészségügyi okok miatt), de nagyon örültem, hogy megtaláltam Vera oldalát és egyből éreztem, hogy ez a termék segíteni fog a megtermékenyülésben. Ezúton ajánlom annak is, aki még hezitál a kipróbálásával. Hozzátenném még, hogy 39 éves múltam és fél év természetes felkészülés után ez volt az első igazán éles hónapunk. Köszönettel és szurkoljatok, hogy a továbbiak is rendben legyenek, semmit nem elkiabálva: Eszter
LEVENTE ÉDESANYJÁNAK TÖRTÉNETE:
Drága Vera!Nem lehet szavakkal kifejezni köszönetünket, hálánkat Neked amiért hozzásegítettél egy kicsi élet megfogantatásához.Inkább a már meglévő és leendő kismamiknak üzennék:2 sikertelen terhesség és a hormonális helyzet teljes zavara után, jelenleg 22 hetes Nagyon Boldog,egészséges kismama vagyok a pici Leventével:)Mindezt Verának köszönhetem,aki idejét,tudását nem kímélve "kezelésben"részesített.Nagyon sok terméket,gyógyszert kipróbáltam már orvosi javaslatokra, de sajnos eredménytelenül . Vera a Women's Cream-használatát javasolta nekem egy kis méhpempő használatot és 2 hónapon belül megtörtént a csoda:)!!! Ő pontosan tudta mire is van szükségem,emberileg is támogatott.Mindent sikerült az Ő web- oldalán beszereznem a terhesség tervezésétől a terhességi tesztekig,tehát a www.babaproject.hu oldalnak is rengeteget köszönhetek!!!!!Nagyon-nagyon köszönöm hogy Verát megismerhettem!!!!Mindenkinek sok sikert kívánok a baba projekthez!!!!!Üdvözlettel: Hüll Andrea
Levente baba első pillanatai: Egy nagyon kedves házaspár levelét szeretném megosztani Önökkel. Számomra azért csodálatos ez a történet, mert türelmük, hitük és hozzáállásuk példaértékű volt az elmúlt két év alatt.
Meg is lett a gyümölcse :)
Szeretném veletek megosztani életem történetét, melyből remélem sokan erőt tudtok meríteni!
Történetem 2002-re nyúlik vissza, mikor 16 éves voltam. Bizakodva vártam a nővé válás egyik fontos ismérvét, a menstruációt, amely sehogy sem akart jelentkezni.
Édesanyám ekkor Szikszóra vitt el nőgyógyászhoz, aki felvette az anamnézist, majd mindenféle kivizsgálás nélkül felírta a Norculut nevű gyógyszert, amit 5 napon át 2 x 1-vel kellett szedni. A terápia után jelentkezett az első művi menstruációm, azután ismét semmi. Ezután fölkerestünk nővérem javaslatára debreceni nőgyógyászokat, akik már végeztek ultrahang-és hormon vizsgálatokat. Sokszor ráfogták a menstruáció hiányát arra, hogy sokat stresszelek.
Az ultrahang vizsgálatok alkalmával megállapítást nyert, hogy a belső női szerveimmel nincs probléma. Már 2002-ben fény derült arra – a hormonvizsgálatok alkalmával -, hogy a serum insulinom (később kiderült, hogy ez a másodlagos diabétesz előfutára) nagyon magas 46.2, 86.9, 9.3 értékeket mutattak, a 0-9 közötti normális érték helyett. Ezen jelenséget azzal magyarázták, hogy sok édességet eszem. Az egyik orvos feltárta, hogy minden egyes folyamat lezajlik a szervezetemben, csak a tüsző nem reped meg, ami a menstruáció bekövetkezték eredményezné. A megoldás számukra a Melanie, később a Gracial, majd ezek után Diane 35 nevű fogamzásgátló szedése lett. Ezektől a szerektől jelentkezett a várva várt menstuáció, kipipálták a problémát és bíztattak, hogy ettől minden rendszeressé fog válni. Ezeket a készítményeket 2002-2008 közötti időben folyamatosan szedtem megszakítás nélkül. Ezen időszak alatt végeztem a gimnáziumi és főiskola éveimmel, ami természetesen nagyon sok stresszel, rendszertelen étkezéssel járt.
Nővérem noszogatására abbahagytam a fogamzásgátló szedését, mondván, hátha megjön a várva várt dolog magától, de nem semmi nem történt.
Az államvizsga után felkerestem Budapesten egy nőgyógyászt, akihez az eddigi eredményeim tanulmányozása és az általa végzett hormonvizsgálatokból megállapította, hogy PCOS vagyok. Döbbentem néztem az orvosra, akitől megkérdeztem, hogy ez mit jelent, aki konkrétan nem mondta el miről is van szó, hanem annyit mondott a korábbi nőgyógyászokhoz hasonlóan, hogy szedjem a korábban szedett Diane 35 fogamzásgátlót. Hozzáfűzte a mondanivalóhoz, hogyha babát szeretnék, akkor nehezebben fog összejönni.
Mikor hazaérkeztem a doki után, azonnal az internet segítségét kértem a PCOS jelentésével kapcsolatban. Amikor utána olvastam, akkor teljesen kiborultam, napokig sírtam. Nagyon sok fórumot olvastam, hogy ezt a betegséget hol tudják kezelni, majd rátaláltam a Mensmentis Klinikára, ahová 2008. szeptemberében bejelentkeztem. A klinika meglátogatása előtt utánanéztem, hogy milyen gyógyszereket kellene, hogy szedjek, valamint hogy milyen vizsgálatokat kell elvégeznem, azért hogy ne kelljen hónapokat várni az eredményekre.
Az orvos a klinikán megállapította, hogy valóban PCOS vagyok és felírta nekem a Meforal 500 mg-os tablettát a fogamzásgátló mellé, hogy majd ez a magas inzulinszintemet lentebb viszi, ezáltal a női hormonszintek is realizálódni fognak. Mivel nem szerettem volna gyermeket vállalni, ezért javasolta a fogamzásgátló további szedését.
Az eredményeim javultak, majd romlani kezdtek, és 2 hónap alatt 75 kg-ról 65 kg-ra lefogytam, a ruhatáramat lekellett cserélnem. Visszamentem kontrollra a dokihoz, aki Mercformin XR 750 mg-os tablettára cserélte 2009. szeptemberében a korábbi gyógyszert. Eközben elmentem vőlegényemmel egy PCO találkozóra, ahol a táplálkozás fontosságára hívták fel a figyelmet, és amellett döntöttünk, hogy teljes mértékben életmódot váltunk, kidobtuk a fehér lisztet, cukrot, stb. Dietetikus segítségével kb. 2 hónap alatt teljesen belejöttünk az egészséget táplálkozásba. (Napi 6 x étkezés, megfelelő folyadékbevitelre, valamint a sportra) Az eredményeim ezt követően javultak, majd ismét romlottak, és kezdtem azt érezni, hogy az évek telnek, semmi változás, egyhelyben tötyörgünk, csak a pénzt húzták ki a zsebemből. Nagyon megelégeltem a fent leírtakat és 2010. júniusában elhatároztam, hogy muszáj valakit keresnem, aki tudja orvosolni a problémámat. A Nőiportál.hu oldalon rátaláltam egy hormonegyensúly terapeutára Norára, akinek írtam egy levelet. Rögtön egy személyes találkozót beszéltünk meg, ahol nagyon sok hasznos tanáccsal látott el és megvásároltam a Women’s Creme-met. 2010. júniusában abbahagytam a Diane 35 fogamzásgátló szedését és júliusban elkezdtem kenni a megvásárolt krémet terápiaszerűen. Az első menstruációm a krémtől 2010. szeptember 15-én jelentkezett.
Mivel Nora nagyon messze volt Budapesttől, ezért felkerestem Nora jobb kezét Verát, akivel Budapesten megkezdtem a konzultációt. Októberben csak pecsételés jelentkezett, novemberben semmi jele nem volt a menstruációnak, míg decemberben egy kis barnás pecsételést tapasztaltam. Ezen időszakban többször felkerestem Verát, akinek megnyugtató szavait, bíztatását megfogadva mindig erőt merítettem, tudva azt, hogy 10 év progeszteronhiányt hónapok alatt nem lehet bepótolni. A szavait idézve: „Ezek a jelek nagyon jók, dolgozik a krém, higgyem el, hogy minden jó lesz!” 2011. első negyedévében terápiaszerűen krémeztem magam, de nem jelentkezett semmi sem.
Márciusban a krémezés mellett elkezdtem egy 3 hónapos Harmonizált mézport céklával kúrát is. Időközben voltam Veránál egy Tudatos babatervezés címszóval ellátott előadáson, ahol nagyon sok hasznos információt osztott meg a megjelentekkel. Az előadás hatására lecseréltem az összes kozmetikumaimat parabénmentes szerekre. (Tusfürdő, testápoló, műanyagba nem melegítek ételt, stb.) Április 8-án reggel 07:00 órakor jelentkezett a régóta várt, gyönyörű, 5 napon át tartó menstruáció. Azonnal hívtam Verát, akinek elújságoltam a jó hírt és együtt örültünk. 2011. május 11-én, június 17-én, július 23-án ismét jelentkezett a menstruációm. Júniusban csináltattam egy hormonvizsgálatot a 26. ciklusnapon, ahol az FSH 4.3, LH 13.8, Ösztradiol 365, Progeszteron 86.3, és a Prolaktinom 313.7 volt, mely azt mutatta, hogy minden úgy működik, ahogyan megvan írva. Időközben az egyik legnagyobb esemény bekövetkezett az életemben, férjhez mentem júniusban. A nőgyógyászomat augusztus 03-án felkerestem, aki levette a rákszűrést és ellátott pár hasznos információval a terhesség kérdésével kapcsolatban.
Augusztus 04-én találkoztunk Verával, aki az eredményeimet meglátva nagyon megörült és könnybe lábadt a szeme és azt mondta, hogy ezekkel az eredményekkel nagyon könnyen teherbe tudok esni. A babaprojekt terápiát is megbeszéltük a találkozón. Augusztus 06-án elkezdtem szedni a Femibion 800-as magzatvédő vitamint. Terhességi teszt augusztus 19-én megállapította, hogy nem vagyok terhes. Augusztus 23-án jelentkezett ismét a menstruációm. Szeptember 07-én elkezdtem a babaprojektes terápiás kenést és szeptember 21-én csináltam egy terhességi tesztet, mely negatív lett. Azon a hétvégén nagyon fájtak a melleim, nem úgy, ahogy az szokott a menstruáció előtt, 3 napot késett, ezért 27-én 06:30 órakor csináltunk még egy tesztet, ami pozitív lett. Aznap felhívtam Verát, akivel megosztottam a nagy hírt, nagyon boldog volt, még meg is jegyezte, hogy futkos a hátán a hideg a boldogságtól. Mondta továbbá, hogy nagyon büszke rám, valamint a férjemre, hogy ilyen kitartóan végigcsináltuk ezt az időszakot.
Jelenleg 5 hetes állapotos vagyok, melyet a nőgyógyászom szeptember 30-án is megerősített. A krémet Vera javaslatára a terhesség 14. hetéig kenni fogom, hisz utána a méhlepény veszi át a progeszterontermelést. Emellett szedem a Femibiont, valamint a Mercformin XR 750-t (az orvosom javaslatára majd leépítésre kerül), folytatom tovább az egészséges táplálkozást, a sok folyadék bevitelét és a parabémnetes kozmetikumok használatát, minél kevesebb xenoösztrogén bevitelét.
Nagyon szépen köszönöm Neked Vera a sok áldozatos munkádat, a rengeteg lelki támogatást,hogy a nap bármely szakában a rendelkezésemre álltál, hasznos tanácsokkal láttál el és együtt örültél velem! Ezúton szeretném megköszönni férjemnek és családomnak is a sok támogatást! Arra kérlek benneteket, hogy higgyetek, legyetek kitartóak, türelmesek, bizakodóak és pozitív gondolkodásúak!
Remélem a fent leírtak erőt adnak mindenkinek és példaként lebeg majd a szemetek előtt a cél elérése érdekében!
Sok sikert kívánok mindenkinek és mielőbbi pocakosodást!
Millió puszi: Gabi és a pocilakóJJJ
Nimród Édesanyjának a fórumbejegyzéseit idézzük:
"Sziasztok!Nekem a már megtermékenyült petesejt beágyazódását és ezáltal a baba megmaradását segítette a Women's Care. Két sikertelen terhességem volt sárgatest elégtelenség miatt, így megrendeltem a Women's Care-t. De mire elkezdtem volna kenni, ismét megtermékenyült egy petesejtem, majd az orvosom megállapította a terhességet és az UH után barnás folyásom lett. A korábbi két terhesség is így ment el, ezért gyorsan elkezdtem kenni a krémet, és a pici fiam most 21 hetesen vígan mocorog a hasamban! : ) Az egyik korábbi terhességemnél szintén próbálkoztunk utólag progeszteron bevitellel (Utrogestan), azonban nem segített. A Women's Care viszont sokkal jobban szívódik fel és nélküle nem élne a kicsikém. Köszönöm Vera, hogy ajánlottad a krémet, nem tudom eléggé dícsérni a hatását!Nóra "
Kedves Vera!Először terhességi tesztet rendeltem a shopból, amit személyesen vettem át és emlékszem, hogy nagyon hosszasan elbeszélgettünk és rengeteg jó tanácsot kaptam már akkor, bár még nagyon a gyermekvállalás elején tartottunk. Kaptunk ajándékba kicsi babát tartó gólyát is, ami mai napig szem előtt van. Később további terhességi teszteket és ovulációs teszteket is rendeltem. Majd ajánlottad a Women's Care krémet, amit meg is rendeltem, de mire elkezdtem volna kenni, éreztem, hogy a pocakomban mintha beköltözött volna valaki. A teszt POZITÍV lett, az orvos megerősítette a terhességet, azonban mint a két korábbi sikertelen terhességnél ismét barnázni kezdtem. Ekkor jutott eszembe, hogy megpróbálom a WOMEN'S CARE-t kenni, hátha segít megtartani a picit és sikerült, a baba biztonsággal megtapadt és már túl vagyunk a terhesség felén. Az ajándék gólyának később is fontos szerepe lett, általa hoztuk szüleink tudtára az új családtag jövetelét. Szeretnék mindent megköszönni, úgy gondolom, hogy a krém nélkül nem maradt volna meg a kicsi fiam. Minden lehetséges alkalmat megragadok, hogy ajánljam az oldalt és a terméket, mert reményt adnak és eredményt hoznak a gyermekvállalásban!Üdvözlettel: Nóra
Nimród 2010.10.10-én született :) Történet egy hölgyről, aki mióma kezelésére kezdte használni a krémet:
A bevezetőben leírnék néhány gondolatot magamról, csak azért mert tudom, hogy sok nőtársam van hozzám hasonló helyzetben.
43 éves vagyok, elváltam, jelenleg nincs párom, de, ha megtalálom az igazit, mindenképpen szeretnék egy kisbabát. A gyermekvállalás 40 felett sem ritka manapság, és természetesen nem is lehetetlen.
Négy évvel ezelőtt az éves nőgyógyászati vizsgálaton az orvos talált nálam egy 25 mm-es miómát. Megdöbbentem, de az orvos megnyugtatott, hogy ebben a korban ez már gyakori a nőknél, nem kell különösebben törődni vele, viszont évente ellenőriztetni kell. Ezzel egy időben parfüm allergiás is lettem. A következő évben a mióma 26 mm-es lett. Tavaly már 2 jött elő, a meglévő 27 mm-esre nőtt, az újabb 16 mm-es volt. Ekkor már igazán elkezdtem aggódni, de még mindig azt mondták, hogy kicsik, nincs teendő velük, csak az ellenőrzés, és általában nem nőnek túl gyorsan. Ismét eltelt egy év. Az idén, 2010. augusztus közepén, az aktuális vizsgálaton a már meglévő két miómagöböt 31 mm-esnek, és 21 mm-esnek mérték. Az orvos azzal rémisztett meg, hogy nem ártana őket eltávolítani, mert, ha ilyen ütemben fejlődnek, hamarosan vizelettartási és más panaszaim is lehetnek. Semmilyen panaszom nem volt, a menstruációm is rendesen megjött minden hónapban. Nagyon el voltam keseredve, és tudtam, hogy műtétnek alávetni magam nem akarom.
Még aznap rátapadtam az internetre, és szinte minden lehetséges oldalt végignéztem a miómákkal kapcsolatban. Az orvosi oldalak nagy része a műtéti beavatkozást említette szinte egyedüli megoldásként. Ezt én nem akartam elfogadni, és tovább keresgéltem.
Akkor fedeztem fel Dr. John Lee és Dr. Jesse Hanley figyelemre méltó cikkeit. Laikus ésszel is meggyőzőnek találtam az általuk felsorakoztatott érveket. Mindketten az ösztrogén túlsúlyával magyarázzák a miómák megjelenését. Dr. Jesse Hanley egy konkrét esetből kiindulva még a lelki tényezőket is említi, de általában objektív okokra hívják fel a figyelmet mindketten. Ez utóbbiak lehetnek; a magas ösztrogén tartalmú ételek, italok, kozmetikumok, különböző háztartási szerek, amelyekre részletesen nem térnék ki. Számomra Dr. tanulmánya volt leginkább hatással, mert ő is nő, és a nők még érzékenyebbek az őket érintő egészségügyi problémákra. A doktornő tanulmányának második részében figyeltem fel a progeszteron alapú krémek pozitív hatására, amelyek visszafejlesztik a miómát, konkrét esetekkel is példáz.
Sok olyan tünetről olvastam a tanulmányokban, amelyek nálam is az ösztogéndominanciára utaltak. Néhányat megemlítenék: kb. a miómák megjelenésével egy időben lettem allergiás egyes kozmetikumokra, parfümre, sok kávét ittam, ami ugyancsak kockázati tényező lehet. A mellfeszülés, sokszor a ciklustól függetlenül jelentkezett, gyakran voltam feszült, ideges, szorongó, minden ok nélkül.
Így jutottam el Babaprojekt oldalra, ahol a Women’s creamet (progeszteron alapú krémet) megtaláltam. Az oldal tanácsadójától érdeklődtem a krémről, és már másnap megrendeltem. Az utóbbi időben csökkentettem a kávéivást, jobban figyelek az étkezésekre, az anyagcserémre, igyekszem többet mozogni. A terápia szerint alkalmaztam krémet; 2010. szeptember 1-jén kezdtem, 3 hónap múlva, december 10-én, az ultrahangos vizsgálaton az egyik mióma már 20 mm-esre, a másik 19 mm-esre zsugorodott. Az nőgyógyász csodálkozott a kedvező változáson, próbálta lehetséges tévedésekkel magyarázni - szerintem ő sem hitte el, amit mondott-, de én tudom, hogy nem lehet tévedés, mert a számítógép mindent nagyon pontosan kimutat, 11 mm-es tévedés pedig már abszolút kizárt, a másik esetben pedig 2 mm. Két eltérés egyszerre?! Nagyon boldog voltam, de az orvosnak nem árultam el semmit. A váróteremben, miközben az asszisztensek megírták az adminisztrációt, örömömben félhangosan odaszólaltam a húgomnak, aki elkísért: Működik!!!
Tovább fogom használni a Women’s creamet, hiszek benne, hogy a miómákat végleg megszünteti. Akkor talán a nőgyógyásznak is elmondom.
Ajánlom minden nőnek, nekem használt, nekik is fog biztosan. Békés, boldog, egészségben, szeretetben gazdag karácsonyt kívánok mindenkinek!
Lombikprogram során elért siker:
3 év házasság után úgy döntöttünk: elérkezett az idő, kisbabát szeretnénk. Boldogan vágtunk neki, álmomban sem gondoltam, hogy nehezen fogok teherbe esni, hogy pont nekünk ne sikerülne, hiszen fiatalok vagyunk (én akkor 32, a férjem 31 éves volt) egészségesek vagyunk, egészségesen étkezünk, sportoltam, kiegyensúlyozottan éltünk.
Fél év próbálkozás után felkerestem a nőgyógyászomat, mert éreztem, hogy valami gond van. Ő sajnos nem vette ezt komolyan. Úgy vélte, fiatalok vagyunk, fél év még nem a világ, szedjek vitamint. De én a lelkem mélyén éreztem, hogy valami nem stimmel. Így kerültünk a Róbert Károly magánklinika meddőségi központjába, ahol Dr. Nyéky Boldizsár az első találkozásunk alkalmával elvégzett manuális vizsgálatnál közölte a rossz hírt: közepesen súlyos endometriózisom van. Azonnali műtétet javasolt, különösen, hogy a csomók eltávolítás nélkül fizikai akadálya van a terhességnek. Három hét múlva átestem a laparoszkópiás műtéten. Mivel gyermeket szerettünk volna - és ezért külön köszönet az orvosomnak- a műtét után nem alkalmazott hormonkezelést, nem kaptam borzalmas gyógyszereket. A természetre bíztuk a dolgot. Idő közben Vera és Nóra javaslatára elkezdtem használni a Womens Care krémet, ami szépen rendbe tette a hormonháztartásomat, így a műtét után nem újult ki az endometriózis, remekül éreztem magam a bőrömben, egyedül a baba nem akart jönni. Egy családi ebéd utáni rosszullét miatt terheléses cukorvizsgálatot csináltattunk, ahol kiderült, inzulinrezisztenciám is van. Nekem, aki 177 cm magas és 55 kg vagyok, alig eszem édességet. Teljesen magam alatt voltam, mi jöhet még. Az endokrinológus Merckformin xr 500 tablettát írt fel, amit napi 2 alkalommal szedtem. . A gyógyszer egy hónap alatt megoldotta a problémát. Ekkora azonban már 8 hónap telt el a műtét óta, így Dr. Nyéky lombik programot javasolt. Nehéz szívvel vágtunk bele, nem így képzeltük a dolgot, de a végeredmény mindenért kárpótolt. A lombik alatt short protokolt alkalmaztak, végig nagyon vigyáztak rám. Nem volt túlstimulálás, a szervezetem jól reagált mindenre, majd két pici embriót ültettek vissza. A beültetés másnapjától Vera és Nóra javaslatára az Utrogestan hüvelykapszula mellett naponta 2x krémeztem. Természetesen végig izgultam az első három hónapot, de szerencsére fölöslegesen. Nem volt egyáltalán vérzés, a baba szépen megtapadt és fejlődődik és immár az ötödik hónapot taposssunk. J Nagy örömünkre szolgál, hogy van aki csak röviden, de beszámol a jó hírekről:
"Szia!4.ciklusom a krémmel és a 6cm-s endom a bal petefészekben teljesen felszívódott!: )"
"Sziasztok!Csak gondoltam tudatom veletek, hogy 3 hónapos Women's Cream használat után, eltűnt mindkét petefészkemből az összes ciszta.Én és az orvoson nagy meglepetésére!Bár sajnos a baba még várat magára, de úgy néz ki jó úton járok felé ......Mindenkinek tudom ajánlani, egy próbát megér!!!Engem is megmentett egy műtéttől.Remélem ti is hasonló jó tapasztalatokkal számolhattok majd be!Sok sikert , pozitiv tesztet mindenkinek az Új évben! : -)"
"Szia, 3 hónap alatt 11 mm-ért zsugorodott a miómám! Köszönöm!!!!!"
"szia, terhes vagyok, de még babonából, nem merek örülni, a progi szintem tökéletes :)"
Változókori tünetek:
"Újra tudok aludni ! Ki vagyok cserélve és a hőhullámok is enyhülnek!"
Ez utóbbi mondatokat nagyon sok olyan hölgy jelezte már felénk akik változókori tünetek enyhítése miatt rendelte meg nálunk a krémet!
Reméljük, hogy még sok-sok jó hírről tudunk beszámolni ezen az oldalon! Köszönjük azoknak akik megosztják tapasztalataikat, mert ezzel másoknak hasznos információkat és reményt adnak!
Egyéb termékeink segítségével is közelebb juthatnak a Babához :)
"A shopból legelőször ovulációs teszteket, és terhességi teszteket vásároltam. Ajándékba kaptam egy kis gólyát is, ami csőrében egy pólyásbabát tartott. Kitettem a TV tetejére, és mindig amikor arra mentem csak a meg nem született babámra gondoltam, arra hogy egyszer végre kezemben tarthatom. A gólyácska lassan hatalmába kerített.Február 10-én a vásárolt ovulációs teszt pozitív lett. Másnap vártam a "nagy" kivizsgálásra.6 év sikertelen próbálkozás, négy ártatlan csöpp élet elvesztése után közölte az orvosom, hogy nem lehet még egy jó ideig kisbabánk egy bizonyos betegség miatt. Ne is reménykedjünk. Teljesen összeomlottam.Két hét múlva, a shopból rendelt első terhességi teszt POZITÍV lett. Természetesen érzékeny volt a teszt, és napokig csak tesztelgettem, néztem hogy erősödik a csíkocskám, és közben néztem meglepődve a gólyát is, hiszen azt mondták nem lehet.Most itt tartom ölembe 7 hónapos pici fiamat. A TV-n a mai napig ott van a gólya, ami eszembe juttatja Vera első "szerencsét hozó tesztjeit" is."
"Kedves Vera!A Ferulant kapszulának köszönhetően a férjem 5m / ml spermaeredménye 24m / ml-re nőtt. Ez fantasztikus eredmény. Bár a mortilitáson és a mozgáson még kell javítani egyéb gyógyszerrel, de a te honlapodnak köszönhetjük, hogy a kezdeti lelkesedésünk nem hanyatlik! Az LH tesztek hónapról hónapra segítik "munkánkat", hogy érkezzen hozzánk még egy kis csemete.Honlapod nagyon hasznos, csak ajánlani tudom mindenkinek!Köszönjük a lelkes munkádat!Üdvözlettel:Ica"
Már egy ideje terveztem ezt a levelet, Neked, de várni akartam kicsit, míg biztosabb lesz :)
Decemberben rendeltem először Tőled progeszteron krémet, akkor készültem endometriózis miatt laparoszkópos műtétre. Tanácsaid alapján a műtét utáni ciklusban azonnal elkezdtem használni a krémet. Már az első hónapban nagyon pozitív tapasztalataim voltak vele kapcsolatban és örömmel használtam nap mint nap.
Az előzményekről csak nagyon röviden annyit, hogy 3 éve próbálkoztunk teherbeeséssel, inzulin rezisztenciát állapítottak meg nálam, ami 1 év kezelés után sem javult, a műtét során pedig egy kisebb endometriózis szigetet távolítottak el a hashártyámról.
A magas inzulin szint a sárgatest működésemet zavarta, ezért mindig hirtelen és hamar leesett a progeszteron szintem, ami pecsételő vérzést okozott a menstruáció előtt már egy héttel.
Nos a krém ezt a panaszomat már az első hónapban lecsökkentette mindössze 2 napra! Annyira boldog voltam, hogy madarat lehetett volna velem fogatni. A krém volt az utolsó reményem, maximálisan HITTEM a hatásában, és mindig tudtam hogy ez lesz a megoldás kulcsa nálam.
A második, majd harmadik krémezős ciklusomban még tovább javultam, a vérzésem is jobb lett, előtte csak maszatoltam szinte, és inkább barnás volt mint piros, a krémtől ez is gyönyörűen helyre jött!
Majd a 4. krémezős ciklusomban megtörtént a CSODA! Ugyanis 3 év hosszú várakozás és küzdelem után végre teherbe estem! Már nagyon korán "megéreztem" és teszteltem, és bár legbelül biztosan tudtam hogy 2 csíkom lesz, mégis meglepetés volt, és csodálatos élmény.
Azóta már a 9. hétben vagyunk :) Panaszmentesen!
Annyit tennék még hozzá, hogy pontosan a krém elkezdésévl egy időben még D vitamint kezdtem el szedni, mert kicsit alacsony volt a véremben a D vitamin szint. Lehet ez is kellett a sikerhez, én mégis úgy érzem a krém hozta meg nekem a várt csodát!
A krémet a pozitív teszt óta napi 2x kenem, valamint az orvosom utrogestan hüvelykapszulát is írt föl, napi 2x kell használnom.
Kedves Vera, azt szeretném még megkérdezni Tőled, hogy meddig kell használni a krémet terhesség esetén, milyen dózisban, jó e ahogy most csinálom? Hogyan kell majd abbahagyni, fokozatosan kell elhagyni?
Előre is köszönöm válaszodat, a sikertörténetet pedig nagyon boldog lennék ha a honlapon is közzé tennéd, hátha másoknak is reményt ad!
Nagyon hálás vagyok Neked és a krémnek, hogy végre én is átélhetem ezt a csodát!
Sárköziné Pető Nikoletta